**Opis predmetu zákazky**

1. **Predmetom zákazky je poskytovanie služieb** – **Traťová údržba dvoch letúnov Fokker F28 Mark 0100 s motormi Rolls-Royce TAY 650-15** podľa aktuálneho programu údržby Leteckého útvaru Ministerstva vnútra Slovenskej republiky v platnom znení (SSG-MP-F100 LÚ MV SR) vrátane odstránenia nálezov, porúch a dodania materiálu vrátane všetkých súvisiacich služieb ktoré priamo súvisia s výkonom údržby alebo sú viazané podstatným spôsobom na jej dodanie.

Uchádzač musí byť/mať:

* schválenou organizáciou na údržbu letúnov Fokker F28 Mark 0100 s motormi Rolls-Royce TAY 650-15 podľa NARIADENIA KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Nariadenie EK), Príloha I, Časť M, podčasť F, alebo Prílohy II, Časť 145, (predloží úspešný uchádzač v rámci súčinnosti pred podpisom rámcovej dohody, ďalej len RD)
* Aktuálnu a platnú (schválenú leteckou autoritou) revíziu Príručky organizácie údržby / Výklad organizácie údržby (MOE),

**Lietadlá pokryté službou (Aircraft covered)**

|  |  |  |  |  |  |
| --- | --- | --- | --- | --- | --- |
| **Typ lietadla (A/C type)** | **v.č. (MSN)** | **Reg. zn. (Immat)** | **Motor (Engine)** | **APU** | **Dodávka od (Phase IN)** |
| F28 Mk0100 | 11403 | OM-BYB | RR TAY 650-15 | GTCP 36-150RR | 01.Q 2025 |
| F28 Mk0100 | 11368 | OM-BYC | RR TAY 650-15 | GTCP 36-150RR | 01.Q 2025 |

**Parametre**

* Typ lietadla F28 Mk0100,
* Priemerná ročná prevádzka lietadla 250\* letových hodín,
* Minimálna ročná prevádzka lietadla 200\* letových hodín,
* Minimálna mesačná prevádzka lietadla 16\* letových hodín,
* Miesto hlavnej základne Letisko BTS,
* Logistický bod Letisko BTS,
* Program údržby SSG-MP-F100

(\* odhadované využitie)

1. **Miesto poskytnutia služby:**

Letecký útvar MV SR, Letisko M.R. Štefánika, 823 03 Bratislava, Slovenská republika. Počas technických sprievodoch bude miesto plnenie letisko mimo traťovej stanice alebo miesto technického sprievodu ak bude tento vyžadovaný (v súlade s bodom *3.1*, *I.*, *G.*).

1. **Poskytovanie služieb údržby** sa skladá z

Údržba letúnov Fokker F28 Mark 0100 OM-BYB v.č. 11403 a Fokker F28 Mark 0100 OM-BYC v.č. 11368 podľa aktuálne platného programu údržby.

Úlohou tejto časti je popísať postupy na základe ktorých bude Poskytovateľ dodávať služby pre Objednávateľa tak ako je špecifikované v časti 1.2 RD na stanici traťovej údržby vrátane špecifickej technickej asistencie formou podpory na traťovej stanici a v mieste technického sprievodu.

Všetky práce alebo úkony poskytované Poskytovateľom pre Objednávateľa musia byť vykonávané v súlade s Časťou 145 Nariadenia komisie (EÚ) 1321/2014.

*Poznámka 1:*

*Objednávateľovi budú poskytované relevantné služby od Poskytovateľa v najvyššej možnej kvalite v mieste a čase výkonu údržby pre zaistenie najvyššej spoľahlivosti prevádzkovanej leteckej techniky.*

* 1. Poskytovanie služieb sa skladá z
1. Poskytovania plánovanej údržby zahrnutej v cene mesačného paušálu *(fixná suma) – Paušálne služby*
2. Poskytovanie plánovanej údržby, ktorá nie je zahrnutá v cene mesačného paušálu *(fixná suma) – Nepaušálne služby*

III. Poskytovanie neplánovanej údržby, ktorá nie je zahrnutá v cene mesačného paušálu *(mimo fixnej sumy) – Nepaušálne služby*

IV. Dodanie komponentov, materiálu, vybavenia, zariadení a prípravkov potrebných pre údržbu letúnov F28 Mk 0100 a s tým spojené všetky ostatné služby, ak sú takéto požadované prevádzkovateľom vrátane technickej dokumentácie, ak je táto požadovaná prevádzkovateľom (napr. zabezpečenie servisných bulletinov, modifikácii a zmien vykonaných na základe doplnkového typového certifikátu (STC)). *(mimo fixnej sumy) – Nepaušálne služby*

1. **Poskytovania plánovanej údržby zahrnutej v cene mesačného paušálu (fixná suma)**:
2. Zabezpečiť nepretržitú traťovú údržbu 24 hodín denne a 7 dní v týždni počas doby platnosti RD t.j. schopnosť kedykoľvek zareagovať na plánovanú ako aj neplánovanú požiadavku na zabezpečenie vykonania letu (dodanie služieb).
	1. Dodávateľ zabezpečí traťovú údržbu spravidla jedným technikom (nie je limitovaný na počet ani špecializáciu najmä ak si to charakter údržby vyžaduje) kategórie B1.1, ktorý bude k dispozícii v súlade s požiadavkou na vykonanie a zabezpečenie plánovaného letu (v prípade zabezpečenia technického sprievodu v súlade s bodom: ***I. Poskytovania plánovanej údržby zahrnutej v cene mesačného paušálu (fixná suma)****, F.* opisu predmetu zákazky je minimálny počet technikov údržby dvaja (2) z toho jeden (1) tvorí technický sprievod letúna podľa požiadaviek objednávateľa),
	2. V prípade zabezpečenia plánovaného letu musí byť lietadlo pripravené na let najneskôr jednu (1) hodinu pred plánovaným štartom/letom,

V prípade neplánovaného letu musí byť reakčný čas (čas za aký musí najneskôr začať príprava lietadla) technika, ktorý bude zabezpečovať predletovú prípravu, maximálne dve (2) hodiny od oznámenia (telefonicky na čísle, ktoré poskytne dodávateľ alebo iným vzájomne dohodnutým spôsobom).

1. Technickú asistenciu pred každým a rovnako tak po každom plánovanom ako aj neplánovanom lete na základni objednávateľa BTS,
2. Úlohy plánovaných traťových prehliadok:

Predletové prehliadky (pred každým letom)\*,

Poletová prehliadka/Parkovanie (po každom lete na základňu BTS)\*,

Denné prehliadky (frekvencia min. 1x za 48 hodín alebo pred každým letom/letovým dňom zo základne BTS)\*,

Týždenné prehliadky (frekvencia 1x za 8 dní)\*,

*\* V súlade s aktuálnou revíziou manuálu pre údržbu lietadla (AMM). Objednávateľ si vyhradzuje právo vykonať zmeny v rozsahu alebo frekvencii vyplývajúce z AMM bez toho aby došlo k zmenám cien za údržbu.*

Predletová prehliadka

Tabuľka č. 1

|  |  |
| --- | --- |
| Názov prehliadky | PRE-FLIGHT CHECK |
| Interval | Pred každým letom |
| Rozsah | N/A |
| Detailný zoznam prác | AMM TASK 05-54-00-210-816-B  |
| Odhadovaná využiteľnosť na základe intervalu | N/A |

Parkovanie

Tabuľka č. 2

|  |  |
| --- | --- |
| Názov prehliadky | PARKING |
| Interval | Po každom lete na základňu BTS |
| Rozsah | N/A |
| Detailný zoznam prác | AMM TASK 10-11-00-860-812-A  |
| Odhadovaná využiteľnosť na základe intervalu | N/A |

 Denná prehliadka

Tabuľka č. 3

|  |  |
| --- | --- |
| Názov prehliadky | DAILY CHECK (Phase 01) |
| Interval | 48 hodín (alebo podľa potreby) |
| Rozsah | 20 úloh |
| Detailný zoznam prác | Príloha k opisu predmetu zákazky SSG-CF-05F  |
| Odhadovaná využiteľnosť na základe intervalu | ≥730 |

Týždenná prehliadka

Tabuľka č. 4

|  |  |
| --- | --- |
| Názov prehliadky | WEEKLY CHECK (Phase 02) |
| Interval | 8 dní (alebo podľa potreby) |
| Rozsah | 6 úloh |
| Detailný zoznam prác | Príloha k opisu predmetu zákazky SSG-CF-06F  |
| Odhadovaná využiteľnosť na základe intervalu | 180 |

1. Nahrávanie databáz (navigačná databáza, terénna databáza) do systémov letúna v súlade s aktuálnou revíziou manuálu pre údržbu letúna (AMM) a v intervaloch, ktoré sú stanovené,
2. Technickú asistenciu pri ťahaní lietadla v súlade s aktuálnou revíziou manuálu pre údržbu letúna (AMM) bez obmedzenia účelu. Technická asistencia pri ťahaní bude zabezpečená rovnakým spôsobom, ako sú poskytované služby v súlade s Článkom ***I. Poskytovania plánovanej údržby zahrnutej v cene mesačného paušálu (fixná suma)*** *– bod A* tohto opisu predmetu zákazky,
3. Technické sprievody lietadla požadované pre zabezpečenie letovej spôsobilosti lietadla v zmysle schváleného programu údržby.

Maximálny mesačný počet je 15 osobodní\*, ktoré sú zahrnuté v mesačnom paušále (fixná časť),

Ak dôjde k situácii, kedy sa nevyužijú osobodni\* technického sprievodu, je možné prenášať celý mesačný počet osobodní\* do nasledujúceho mesiaca z predchádzajúceho obdobia (t.j. max 30 osobodní\* za obdobie dvoch po sebe idúcich mesiacov).

V prípade, že dôjde k vyčerpaniu maximálneho mesačného limitu a to vrátane limitu kedy sa prenášajú osobodni\*, bude každý osoboden\* technického sprievodu spoplatnený v súlade s Článkom 1.2.2.1 RD

*Poznámka 2:*

*Pod pojmom osoboden\* sa rozumie 24 hodín, ktoré strávi technik údržby lietadla s lietadlom mimo základne BTS. Tento čas sa začína počítať momentom štartu lietadla zo základne BTS, končí momentom návratu na základňu BTS (údaje sú získavané zo systému technického denníka lietadla). V prípade ak doba technického sprievodu nedosiahne hodnotu celých 24 hodín (t.j. 1 osoboden) mimo základne BTS, budú sa takéto čiastkové sprievody spočítavať tak, aby ich výsledný súčet za jeden kalendárny mesiac kvantifikoval dobu technických sprievodov v osobodňoch.*

*Poznámka 3:*

*Poskytovateľ zabezpečí, aby technik údržby vykonávajúci technický sprievod disponoval vhodnou leteckou uniformou, ak si to charakter letu vyžaduje.*

1. **Plánovaná údržba, ktorá nie je zahrnutá v cene mesačného paušálu (fixná suma) - Nepaušálne služby**
2. Dobové (kalendárne) formy údržby v rozsahu a frekvenciách vykonávania uvedených v schválenom programe údržby letúnov Fokker F28 Mark 0100 Leteckého útvaru Ministerstva vnútra Slovenskej republiky a ich vzájomné kombinácie s údržbou po odlietaní cyklov a letových hodín,
3. Kalendárne prehliadky úrovne (Phase)

Kalendárne prehliadky úrovne Phase 03 až Phase 07 v rozsahu a frekvenciách vykonávania uvedených v tabuľkách č. PH 03, PH 04, PH 05, PH 06, PH 07 v súlade s aktuálnou revíziou manuálu pre údržbu lietadla (AMM) **[„odhadovaná využiteľnosť na základe intervalu“ je uvedené pre jeden letún]**:

Tabuľka č. PH 03

|  |  |
| --- | --- |
| Názov prehliadky | Phase 03 |
| Interval | 1 mesiac |
| Rozsah | 27 úloh |
| Detailný zoznam prác | Príloha k opisu predmetu zákazky Phase 03 MP  |
| Odhadovaná využiteľnosť na základe intervalu | 48 |

Tabuľka č. PH 04

|  |  |
| --- | --- |
| Názov prehliadky | Phase 04 |
| Interval | 6 mesiacov |
| Rozsah | 20 úloh |
| Detailný zoznam prác | Príloha k opisu predmetu zákazky Phase 04 MP  |
| Odhadovaná využiteľnosť na základe intervalu | 8 |

Tabuľka č. PH 05

|  |  |
| --- | --- |
| Názov prehliadky | Phase 05 |
| Interval | 12 mesiacov |
| Rozsah | 62 úloh |
| Detailný zoznam prác | Príloha k opisu predmetu zákazky Phase 05 MP  |
| Odhadovaná využiteľnosť na základe intervalu | 4 |

Tabuľka č. PH 06

|  |  |
| --- | --- |
| Názov prehliadky | Phase 06 |
| Interval | 18 mesiacov |
| Rozsah | 36 úloh |
| Detailný zoznam prác | Príloha k opisu predmetu zákazky Phase 06 MP  |
| Odhadovaná využiteľnosť na základe intervalu | 3 |

Tabuľka č. PH 07

|  |  |
| --- | --- |
| Názov prehliadky | Phase 07 |
| Interval | 24 mesiacov |
| Rozsah | 36 úloh |
| Detailný zoznam prác | Príloha k opisu predmetu zákazky Phase 07 MP  |
| Odhadovaná využiteľnosť na základe intervalu | 2 |

1. Plánované práce a údržbunad rámec prác, ktoré sú zahrnuté vo fixnej sume, sú hodnotené na základe „spotrebovaného času a materiálu“ (time and material bases),
2. Vykonávanie Príkazov na zachovanie letovej spôsobilosti (AD) (sú hodnotené na základe „spotrebovaného času a materiálu“ (time and material bases)),
3. Vykonávanie Servisných bulletinov (SB), tak ako budú zadefinované oddelením riadenia zachovania letovej spôsobilosti Objednávateľa (formou zadania SB alebo SSG-EO) (sú hodnotené na základe „spotrebovaného času a materiálu“ (time and material bases)),
4. Zapracovanie STC a modifikácií podľa požiadaviek Objednávateľa, tak ako budú zadefinované oddelením riadenia zachovania letovej spôsobilosti Objednávateľa (sú hodnotené na základe „spotrebovaného času a materiálu“ (time and material bases)),
5. Zabezpečenie/dodanie, opravy, údržby a výmeny komponentov na lietadle (on wing) alebo mimo lietadla (off wing) a to vlastnými prostriedkami alebo pomocou dodávateľov alebo subdodávateľov,

*Poznámka 4:*

*Poskytovateľ na plnenie požiadaviek vyplývajúcich zo zapracovania STC (modifikácií atď.) môže využiť službu oprávneného subdodávateľa na základe vopred vzájomne dohodnutých podmienok s Objednávateľom. Poskytovateľ sa v tomto prípade musí riadiť všeobecne Bodmi 5.4, 5.5, 5.6 a 5.7 RD.*

1. Zabezpečenie parkovania letúna po dobu nepresahujúcu 18 týždňov (vrátane) v súlade s

AMM TASK 10-12-00-550-812-A (alebo v súlade s aktuálnou revíziou/zmenou manuálu pre údržbu letúna AMM). V prípade doby parkovania letúna na **viac** ako je 18 týždňov (alebo tak ako je uvedené v aktuálnej revízii/zmene manuálu pre údržbu letúna AMM), budú práce spojné s parkovaním spoplatnené formou spotrebovaného materiálu a osobohodín prípadne iných poplatkov držiteľovi typového certifikátu za vypracovanie programu pre parkovanie mimo rozsahu aktuálne platnej dokumentácie.

|  |  |
| --- | --- |
| FIXNÁ SUMA | SPOTREBOVANÉ OSOBOHODINY A MATERÍAL |
| 0 – 18 TÝŽDŇOV | 18 < XY TÝŽDŇOV |

1. **Neplánovaná údržba, ktorá nie je zahrnutá v cene mesačného paušálu (mimo fixnej časti) - Nepaušálne služby**

Poskytovateľ zabezpečí a vykoná:

1. Odstraňovanie porúch zistených počas letovej prevádzky a pozemnej údržby,
2. Technológie, materiál, náhradné diely a vybavenie potrebné pre odstraňovanie porúch a to podľa požiadaviek Objednávateľa v súlade s technickou dokumentáciou výrobcu a/alebo technickou dokumentáciou držiteľa typového certifikátu a/alebo doplnkového typového certifikátu,
3. Zapracovanie takých novo publikovaných príkazov na zachovanie letovej spôsobilosti (najmä EAD) a modifikácií/bulletinov (MOD / MANDATORY SB), ktoré nebude možné zaradiť do najbližšej plánovanej údržby. V takýchto prípadoch je oddelenie riadenia zachovania letovej spôsobilosti Objednávateľa povinné okamžite po publikovaní takéhoto príkazu na zachovanie letovej spôsobilosti alebo modifikácie osloviť Poskytovateľa za účelom koordinácie prác súvisiacich so zapracovaním príkazov na zachovanie letovej spôsobilosti alebo modifikácií.
4. **Dodanie materiálov a komponentov, ktoré sú potrebné pre traťovú údržbu a s tým spojené služby (mimo fixnej časti) – nepaušálne služby**

Poskytovateľ zabezpečí a vykoná:

1. Dodanie materiálov, komponentov, náhradných dielov, vybavenia, náradia, prípravkov a zariadení, ktoré sú potrebné pre traťovú údržbu, ktoré sú na tento účel nevyhnutné, odporučené resp. certifikované výrobcom (držiteľom typového certifikátu) lietadla a motorov v súlade s príslušnou technickou dokumentáciou a s tým spojené služby vrátane technickej dokumentácie, ak je táto požadovaná prevádzkovateľom (napr. zabezpečenie servisných bulletinov):
	1. Vrátane materiálov, komponentov, vybavenia a zariadení potrebných pre zapracovanie AD,
	2. Vrátane materiálov, komponentov, vybavenia a zariadení potrebných pre zapracovanie SB a ekvivalentov,
	3. Rovnako zabezpečiť nákup alebo opravu komponentov či už formou údržby v schválenej dielni Dodávateľa (subdodávateľa, ktorého ma tento účel dodávateľ dojednaného) alebo formou výmeny (exchange) za prevádzky schopný komponent (v rámci štandardov leteckého priemyslu) v súlade s požiadavkami NARIADENÍ KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností,
	4. V prípade nutnosti použitia špeciálneho náradia/vybavenia/zariadenia, ktoré nie je bežne dostupné, zabezpečí Poskytovateľ prenájom takéhoto náradia/vybavenia/zariadenia po odsúhlasení Objednávateľom alebo iným relevantným spôsobom splní požiadavky vyplývajúce z tohto bodu. Za prenájom bude účtovať Poskytovateľ relevantnú sumu tak, ako by sa jednalo o bežnú dodávku materiálu, komponentov, vybavenia atď. Pričom suma prenájmu bude súčasťou cenovej ponuky a musí byť odsúhlasená Objednávateľom.
2. Kontrolu, aby všetky komponenty, ktoré majú byť namontované v lietadlách Objednávateľa v danom mieste boli v súlade s požiadavkami NARIADENIE KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností,
3. Splnenie požiadaviek dodávateľov a subdodávateľov viazaných na dodanie technológií, služieb, komponentov, materiálu a vybavenia (vrátane zabezpečenia všetkých služieb vyplývajúcich zo zabezpečenia údržby a/alebo dodania komponentov, materiálu, vybavenia, zariadení atď. ako sú služby spojené s prepravou, manipuláciou, poistením, skladovaním a pod.).

**Nakladanie s odpadom**

1. **Na svoje náklady** odber a likvidáciu odpadov a komponentov (ktoré sú v súlade s Časťou 145 Nariadenie komisie EÚ 1321/2014 prevádzky neschopné) v súlade s právnymi predpismi platnými na území Slovenskej republiky v oblasti životného prostredia a odpadoch.